ཕྱི་ལོ་༢༠༠༩ལོར་མཱ་ལེ་ཤི་ཡའི་རྒྱལ་ས་ཀཱོ་ལ་ལམ་པུར་དེ་རྒྱལ་སྤྱིའི་ཚོང་འབྲེལ་ལྟེ་གནས་ཤིག་ཏུ་བསྒྱུར་ཆེད་དུ།གཞུང་གིས་ཚོང་ལས་ཁང་ཞིག་གསར་འཛུགས་བྱས་ཏེ་ཕྱིའི་རྒྱལ་ཁབ་ཁག་ནས་མ་རྩ་བླངས་པ་སོགས་བྱས་ཡོད་ཀྱང་།ཕྱི་ལོ་༢༠༡༥ལོར་ཚོང་ལས་ཁང་དེས་དངུལ་ཁང་དང་མ་རྩ་འཛུགས་མཁན་རྣམས་ལ་ཨ་སྒོར་ཐེར་འབུམ་༡༡ཕྱིར་སྤྲོད་བྱེད་ཐུབ་མེད་པ་བྱུང་བ་དང་།དེ་བཞིན་སྐབས་དེར་སྲིད་བློན་ནཱ་ཇེབ་ཀྱི་སྒེར་དངུལ་ཁང་རྣམས་སུ་ཨ་སྒོར་ས་ཡ་༧༠༠ཙམ་ཞིག་ཚོང་ལས་ཁང་དེའི་མ་དངུལ་ནས་བསྐུར་ཡོད་པའི་གནས་ཚུལ་ཐོན་ཡོད་པ་དང་།སྐབས་དེར་ཁོང་གིས་ལྐོག་ཟ་རུལ་སུངས་བྱས་པ་ངོས་ལེན་བྱས་མེད་ཁར།སྐབས་དེར་མཱ་ལེ་ཤི་ཡའི་གཞུང་གིས་ཀྱང་ཁོང་ཉེས་མེད་ཡིན་པ་ཁས་ལེན་བྱས་ཡོད།འོན་ཀྱང་ཕྱི་ལོ་༢༠༡༨ལོའི་ཟླ་༥པའི་ནང་ཁོང་གི་སྲིད་དོན་ཚོགས་པར་འོས་བསྡུ་ཤོར་རྗེས།འཛིན་སྐྱོང་གསར་པ་སླེབས་ཡོད་པ་དང་།ཁོང་གི་གནད་དོན་དེར་རྟོག་ཞིབ་སྐྱར་དུ་བྱེད་ཀྱི་ཡོད་པ་རེད།